Siri Hustvedt

**Siri Hustvedt** (født 1955) er en amerikansk forfatter med delvis norsk familiebakgrunn.

Hun har siden 2000-tallet har markert seg internasjonalt med en rekke romaner, noveller, poesi og essayer. Hun er kjent for sin intellektuelle fiksjon, som ofte utforsker temaer som minne, identitet, kunst og nevrovitenskap. Hennes verker oversatt til over 30 språk, også til norsk. Hustvedt har mottatt en rekke høythengende priser, og høsten 2014 ble hun utnevnt til æresdoktor ved Universitetet i Oslo. Hun har en doktorgrad i litteratur fra Columbia University og underviser i psykiatri ved Weill Cornell Medical College i New York. Hun var gift med den nå avdøde forfatteren Paul Auster, og deres datter, Sophie Auster, er sanger/låtskriver og skuespillerinne.

## Liv og virke
### Bakgrunn
Siri Hustvedt er født og oppvokst i Northfield i Minnesota. Hun er datter av norskfødte historiker Ester Vegan og norskættede professor i skandinavisk litteratur Lloyd Hustvedt. Ester Vegan kom fra Mandal. Faren var professor i skandinavisk litteratur ved St. Olaf College og snakket med norsk aksent selv om han var oppvokst i USA. Faren underviste blant annet i norsk litteratur som Ibsen, Hamsun og Bjørnstjerne Bjørnson. Oldefaren kom fra den veiløse gården Hustveit på Voss og utvandret til USA. Foreldrene møttes på Universitetet i Oslo, der Ester studerte, og Lloyd var på et forskningsopphold. 

Siri Hustvedt ble født for tidlig og lå i kuvøse den første tiden da det var tvil om hun ville overleve. Hun bodde i Norge som barn i  1967-1968, og hun og hennes tre yngre søsken var innskrevet på en norsk Steinerskole. Hun tok senere artium ved Katedralskolen i Bergen.  Men for det meste er Hustvedt oppvokst i Northfield.

I 2026 fremkom at Hustvedt ønsket å bli norsk statsborger. Moren var norsk borger da Hustvedt ble født i 1955.

### Karriere
Hustvedt er mest kjent for sine romaner, men hun har også gitt ut en diktsamling og fått flere av sine noveller publisert i forskjellige bøker og blader.

Hustvedt har ph.d.-grad i litteratur fra Columbia University (1986). Avhandlingen omhandlet språk og identitet i Charles Dickens' siste roman, *Our Mutual Friend*. Hustvedt underviser i skriving ved en psykiatrisk klinikk. Hun ble 2009 innvotert som medlem i Agder Vitenskapsakademi. I 2014 ble hun utnevnt til æresdoktor ved Universitetet i Oslo.

Hun bodde nær Prospect Park i Brooklyn i New York City sammen med sin nå avdøde ektemann, forfatteren Paul Auster (1947–2024). De har en datter, sangerinnen og skuespillerinnen Sophie Auster (født 1987).

Siri Hustvedts første bok *Reading to You*, som hun publiserte i 1983, har et utvalg av dikt som hun hadde skrevet under sin studietid. Først etter lang tid, på grunn av fødselen av hennes datter og strukturen i materialet, kom 1992 hennes roman *The Blindfold*. Hustvedts mest kjente romaner er * The Enchantment of Lily Dahl* (1997) og *What I loved* (2003). Romanen *The Sorrows of an American * (2008) kom i januar 2010. 

Verkene hennes stiller spørsmål om identitetens, selvoppfatningens og persepsjonens natur. I *The Shaking Woman*, eller på norsk, *Den skjelvende kvinnen eller Historien om nervene mine*, en beretning om hennes lidelse med anfall, en skjelving hun kjente i kroppen mens hun holdt en forelesning, uttrykker Hustvedt sitt behov for å se symptomet sitt ikke «gjennom ett vindu», men «fra alle vinkler». Hun prøvde å finne grunnen til skjelvingen. I boken rapporterer hun om avhandlingene fra nevrologi og psykologi som hun kom over i denne forskning om årsakene. Disse mange perspektivene løser seg ikke opp i ett enkelt perspektiv, men skaper snarere en atmosfære av tvetydighet og forandring. Hustvedt presenterer leseren for figurer hvis sinn er uatskillelige fra kroppene og omgivelsene deres, og hvis selvoppfatning befinner seg på terskelen mellom det bevisste og det ubevisste. Hennes litterære figurer opplever ofte traumatiske hendelser som forstyrrer rytmene i livene deres og fører til desorientering og en diskontinuitet i identitetene deres. Hustvedts bekymring for kroppsliggjort identitet manifesterer seg i hennes undersøkelse av kjønnsroller og mellommenneskelige relasjoner. Både hennes fiksjon og sakprosa framhever blikkets dynamikk og etiske spørsmål i kunsten.

Hustvedt publiserer også nevrovitenskaplige artikler og underviser leger i New York i narrativ psykologi.

Tittelen til romanen *The blazing world* (2014) overtok hun fra Margaret Cavendish, hvis roman med samme navn hadde gitt inspirasjon til den kreativitet som hennes romanfigur Harriet Burden har beskrevet.

I essayet *The Delusions of Certainty* (2018) gjennomgår Hustvedt det filosofisk-biologiske spørsmål om legeme og sjel. Påverket av sine intensive selvstudier av nevrovitenskap konstaterer hun at psykiatrien og nevrovitenskapen med sin dualisme mellom menneskets fysiske og åndelige liv, er et skille som hun ikke finner å eksistere. Hun kritiserer den sterk tendens til å kategorisere naturvitenskapen og kritiserer samtidig dens manglende tydelighet, for eksempel i definisjonen av genom. For den franske versjonen av essayet (*Les Mirages de la certitude*) mottok Hustvedt i 2019 prisen Prix européen de l’essai Charles Veillon.

Hustvedts bøker er blitt oversatt til mer enn 29 språk.

I 2019 ble hun tildelt Fyrstinnen av Asturias' pris for litteratur.

## Bibliografi

### Romaner

* *The Blindfold* (1992) – Utgitt på norsk som *Med bind for øynene* (1993), oversatt av Mona Lyche Ramberg
* *The Enchantment of Lily Dahl* (1996) – Utgitt på norsk som *Lily Dahls fortryllelse* (1997), oversatt av Bodil Engen
* *What I Loved* (2003) – Utgitt på norsk som *Det jeg elsket* (2003), oversatt av Bodil Engen
* *The Sorrows of an American* (2008) – Utgitt på norsk som *Når du ser meg* (2008), oversatt av Bodil Engen
* *The Shaking Woman or A History of My Nerves* (2010) – Utgitt på norsk som *Den skjelvende kvinnen eller Historien om nervene mine* (2011), oversatt av Bodil Engen
* *The Summer Without Men* (2011) – Utgitt på norsk som *Sommeren uten menn* (2011), oversatt av Bodil Engen
* *The Blazing World* (2014) – Utgitt på norsk som *Denne flammende verden* (2014), oversatt av Bodil Engen
* *Memories of the future* (2020) – Utgitt på norsk som *Minner om fremtiden* (2020), oversatt av Bodil Engen

### Poesi

* *Reading to You* (1983)

### Essayer

* *Yonder* (1998)
* *Mysteries of the Rectangle: Essays on Painting* (2005)
* *A Plea for Eros* (2005) – Utgitt på norsk som *En bønn for Eros* (2007)
* *Living, Thinking, Looking* (2012) – Utgitt på norsk som *Livet, tanken, blikket* (2013)
* *A Woman Looking at Men Looking at Women* (2017) – Utgitt på norsk som *Kvinne ser på menn som ser på kvinner* (2017), oversatt av Knut Johansen
* *Mothers, Fathers, and Others – new essays* (2021)

### Sakprosa

* *Ghost Stories - A memoir* (2026) – Utgitt på norsk som *Gjenferd - en kjærlighetshistorie* (2026), oversatt av Hilde Stubhaug

## Referanser


## Eksterne lenker
* 
* 
*  Interview med S.H. på engelsk
*  Hustvedts bøker på Bibsys 
*  Siri Hustvedt på Aschehougs hjemmeside